Limbažu pilsētas 1. pirmsskolas izglītības iestādes “Buratīno”

pašnovērtējuma ziņojums

|  |  |
| --- | --- |
| Limbaži, 19.01.2022. |  |
|  |  |

Publiskojamā daļa

SASKAŅOTS

|  |  |  |
| --- | --- | --- |
| Limbažu novada pašvaldības Domes priekšsēdētājs Dagnis Straubergs |  |  |
|  | | |
|  |  |  |
| (paraksts) |  | (vārds, uzvārds) |
|  |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| Vispārējā pirmsskolas izglītības programma | 0101 11 11 | Parka iela 5, Limbažu pilsēta,  Limbažu novads,  LV 4001 | V-6068 | 09.01.2013. | 162 | 162 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 16 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 1 | Sporta skolotāja |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2- skolotājs logopēds |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

**Mācību gada mērķis:** Īstenot un organizēt bērnu pieredzē balstītu jēgpilnu mācību procesu, integrējot mācību saturu atbilstoši kompetenču pieejai, iekārtojot mainīgu mācību vidi, aktualizējot matemātikas mācību jomu..

Sasniedzamais rezultāts:

* Matemātisko prasmju apguve ikdienas praktiskajā darbībā, attīstošas un mainīgas mācību vides iekārtošana.
* Izvietot matemātiskas atgādnes grupas telpās un iestādē netiešai mācīšanai, skaitļa sastāva un ciparu apgūšanā.
* Veikt izglītojamo vērtēšanu ELIIS bērnu attīstības modulī, nosakot katra bērna attīstības dinamiku matemātikas mācību jomā.

1. **Izglītības iestādes darbības pamatmērķi** 
   1. Izglītības iestādes misija – veidot pozitīvu mācību un audzināšanas vidi, audzināt atbildīgu, zinātkāru un laimīgu bērnu.
   2. Izglītības iestādes vīzija par izglītojamo – radošs dzīvespriecīgs bērns, kurš darbojas patstāvīgi, ar prieku mācās, gūstot pieredzi par apkārtējo pasauli un mijiedarbību tajā.
   3. Izglītības iestādes vērtības cilvēkcentrētā veidā – profesionalitāte, atbildība, ģimeniskums ,radošums.
   4. 2020./2021.mācību gada darba prioritātes (mērķi/uzdevumi) un sasniegtie rezultāti:

1. Aktualizēt caurviju prasmes problēmu risināšanā, sadarbībā un komunikācijā, organizējot apakšgrupu darbu, balstītu kompetenču pieejā.

Sasniegtie rezultāti:

* Izglītojamie mācījušies izteikt savas domas, atbildīgi veikt individuālu uzdevumu, kas nepieciešams pāra kopīgam darbam. Organizētas rotaļnodarbības tehnoloģijās, kur apakšgrupās pagatavoti veselīgi salāti, uzkodas .
* Apakšgrupās un individuāli organizēta valodas mācību joma. Bērni, katrs savā attīstības tempā apgūst lasītprasmi, skaņu saklausīšanu, burtu apguvi. Apakšgrupu darbs aktualizēts foto un ievietots ELIIS tiešsaistes sistēmā.

**Turpmākai attīstībai**  pilnveidot mainīgu mācību vidi kompetenču centros.

2. Izzināt apkārtējo pasauli integrētā mācību procesā, attīstot salīdzināšanu, klasifikāciju, mērīšanu, veidojot izpratni, ka dabā viss ir vienots.

Sasniegtie rezultāti:

* Rotaļnodarbībās tiek izzināts, kas ir veselīga pārtika. Zaļie augi tiek iesēti un audzēti gan grupas vidē, gan rotaļlaukuma mazdārziņā. Ar pašu audzētiem zaļumiem bērni pagatavo maizītes, salātus .
* Iestādes teritorijas mazdārziņā rūpējas par iesētiem un iestādītiem augiem-dārzeņiem tos laistot, ravējot, nogaršojot un salīdzinot to augšanas ciklu, īpatnības. Izglītojamie veic mērījumus, salīdzina augu augšanu uz palodzes un mazdārziņā.
* Organizēta akcija sadarbībā ar ģimenēm” Iestādi savu atraitnīti”. Iegūtais rezultāts sniedza gandarījumu .Ar atraitnītēm tika gaumīgi apzaļumota iestādes teritorija. Piecgadīgie izglītojamie piedalās projektā, ZOOM platformā” Skudru pētnieki”.

**Turpmākai attīstībai** aktualizēt āra mācību vides iekārtošanu atbilstoši

kompetencēm.

3.**Kritēriju izvērtējums**

3.1 Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādes vadītāja izglītības iestādes darba pašvērtēšanā un attīstības plānošanā pilda savus pienākumus godprātīgi.  Vadītāja nodrošina sistemātisku izglītības iestādes darba pašvērtēšanu un mērķtiecīgu attīstības plānošanu. Izglītības iestādes pašvērtēšanas un attīstības plānošanā ir iesaistīta lielākā daļa mērķgrupu .Mācību gada noslēgumā tiek organizēts pašvērtēšanas process pedagogiem un tehniskiem darbiniekiem. | Izglītības iestādes darba pašnovērtēšanā un attīstības plānošanā iesaistīt visas izglītības procesā iesaistītās puses.  Veikt iegūto datu analīzi, noteikt rīcības plānu mērķu realizēšanai. |
| Vadītāja mērķtiecīgi vada kolektīvu, izprot pedagogu atšķirīgās vajadzības, respektē tās, prot motivēt un atbalsta darbinieka vēlmes un spējas vides uzlabošanai, papildinot mācību līdzekļu klāstu vai noformējot iestādes telpas, atjaunojot inventāru un nodrošinot IT resursu iegādi. Darbiniekiem izglītības iestādē veicot darba pienākumus lielākoties ir raksturīga labbūtība. | Pilnveidot personāla vadības metodes, sasniedzot efektīvu personāla pārvaldību. |
| Sadarbībā ar iestādes atbalsta komandu tiek pakāpeniski veidota vide, kurā tiek īstenotas kvalitatīvs mācību process. | Turpināt mācību vides izveidi, nodrošinot kvalitatīvu mācību satura apguvi. |
| Vadītāja atbildīgi izturas pret iestādes finanšu līdzekļu plānošanu. Finanšu jautājumi tiek risināti prioritārā kārtībā, sasniedzot efektīvu rezultātu. | Iestādes budžetu plānot racionāli, nodrošinot  nepieciešamās iestādes attīstības prioritātes. |

3.2 Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītāja pārzina spēkā esošos normatīvos aktus izglītības darbības nodrošināšanai. ievēro tos. Nodrošina normatīvo aktu prasību ievērošanu iestādē. Organizē un izstrādā iekšējos normatīvos aktus. Regulāri atjauno un papildina informāciju VIIS sistēmā. | Aktualizēt iekšējos normatīvos aktus, sekojot  līdzi lietderīgam un atbilstīgam saturam, un ārējo normatīvo aktu prasībām. |
| Vadītāja spēj patstāvīgi pieņemt lēmumus, pamatot tos, lai pēc iespējas efektīvāk sasniegtu iestādes mērķus normatīvo aktu prasības. Paaugstināta stresa situācijās ,lēmumu pieņemšanā nebalstās uz emocijām. Spēj objektīvi izvērtēt jebkuru situāciju, apstākļus. Nepieciešamības gadījumā konsultējas ar savas jomas speciālistiem, uzklausa kolēģu viedokli. Argumentē savu viedokli. Piemīt līderības prasmes. | Profesionālajā darbībā īstenot demokrātisku lēmumu pieņemšanu, veicinot komandas darbu, saskaņu. |
| Vadītājai piemīt augsta līmeņa komunikācijas un sadarbības prasmes, nodrošinot cieņpilnu attieksmi visos sadarbības līmeņos. Lietišķi, nebaidoties no kompromisiem, risina problēmsituācijas, dalās ar informāciju, toleranti risina viedokļu atšķirības ar kolēģiem, vecākiem. Spēj lūgt un saņem atgriezenisko saiti, lai noskaidrotu pilnveidojamās jomas, kompetences sava un iestādes darba uzlabošanai. Atgriezeniskā saite pozitīvi veicina jebkura jautājuma risināšanu ar darbiniekiem, vecākiem . | Pilnveidot zināšanas par atšķirībām starp dažāda veida sniegto atgriezenisko saiti un stratēģisko komunikāciju. |
| Iestādes vadības pamatā tiek ievēroti ētikas ,cilvēktiesību un humānisma principi. Komunikācija balstīta uz savstarpējas cieņas un sapratnes pamatiem, ieturēta ,līdzsvarota, pozitīva. Vadītāja taisnīga, atvērta sabiedrībai. | Aktualizēt darbiniekiem ētikas pamatprincipus saskarsmē ar kolēģiem, izglītojamo vecākiem |
| Vadītāja orientējas jautājumos par pārmaiņām izglītības politikā. Iestādes pedagoģiskā plāna mācību saturs vērsts uz vispusīgu attīstības sekmēšanu, attīstot pirmsskolas vecuma bērnam izglītības attīstības pamatnostādnēs apgūstamās caurviju prasmes pirmsskolā: kritisko domāšanu un problēmu risināšanu; pašvadītu mācīšanos; sadarbību; pilsonisko līdzdalību; digitālās prasmes. | Īstenot izglītības iestādē veiksmīgu pārmaiņu un inovāciju pieredzi. |
| Regulāri tiek pilnveidota profesionālā kompetence audzināšanas, mācīšanas un mācīšanās jautājumos. | Sekot līdzi pārmaiņām izglītībā un īstenot tās savā profesionālajā darbībā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītāja īsteno sistemātisku, mērķtiecīgu sadarbību ar iestādes dibinātāju. Piedāvā risinājumus izglītības darba pilnveidošanai novadā, dalās ar pieredzi. Vienmēr meklē risinājumus uz sev neskaidriem ,nezināmiem jautājumiem. Seko līdzi notiekošajiem procesiem, normatīvo aktu izmaiņām, ieviešot iestādes darbībā. | Turpināt sadarbību ar dibinātāju, uzlabojot iestādes infrastruktūru. |
| Vadītāja realizē daudzveidīgas sadarbības formas ar pašvaldības institūcijām. Aktīvi piedalās pašvaldības un citu institūciju organizētajos pasākumos, metodiskajās sanāksmēs, profesionālās pilnveides semināros. Vadītāja regulāri komunicē un sadarbojas ar citu izglītības un kultūras iestāžu vadītājiem, atbalstoša dažādu jautājumu risināšanā. Aktīvi iesaista kolektīvu pilsētas sabiedriskās dzīves norisēs. | Turpināt sadarbību ar citām pašvaldības institūcijām ,veicinot labās prakses piemēru popularizēšanu ārpus izglītības iestādes. |
| Vadītāja izvērtē nepieciešamību iestādes metodiskās un fiziskās vides uzlabošanai, kas pozitīvi nodrošina izglītojamo un darbinieku labbūtību. Mācību vide iestādē tiek veidota, domājot par iespēju to pielāgot izglītojamo praktiskai darbībai ,jēgpilnai, produktīvai un efektīvai izglītošanai, inovāciju ieviešanai. | Turpināt izcelt un skaidrot veiksmīgu pārmaiņu un inovāciju pieredzi. |
| Iestādē tiek mērķtiecīgi plānots pedagoģiskais darbs, izstrādāti nedēļas ,mēneša un gada plāni, organizētas pieredzes apmaiņas kolektīvā un citās iestādēs . Kopīga plānošana nodrošina pedagogu savstarpējo pieredzes apmaiņu iestādes līmenī. | Veicināt ikviena līdzdalību mācību procesa pilnveidē un izpratnē par atbildību pārmaiņu īstenošanā. |
| Vadītāja lielu nozīmi piešķir attiecību veidošanai un uzturēšanai ar izglītojamo vecākiem, kas ir izveidojusies saprotoša un toleranta. | Turpināt sistemātisku vecāku iesaisti izglītības iestādes pārvaldībā un mērķu sasniegšanā. |
| Vadītāja atbalsta iestādes padomes aktivitātes. Iestādes padome tiek iesaistīta ,lai uzlabotu iestādes āra vidi, tradīciju un valsts svētku pasākumu norises vizuālajā noformējumā. | Aktivizēt iestādes padomes darbu, izvērtējot iespējas izmantot tiešsaistes saziņas platformas. |

* 1. ērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē strādājošiem pirmsskolas pedagogiem ir normatīvajos aktos noteiktā izglītība un profesionālā kvalifikācija. Viens pedagogs turpina iegūt augstāko pedagoģisko izglītību. | Iesaistīt jaunos pedagogus eksperta tālākizglītotāja apmācībā. |
| 2020./2021.mācību gadā septiņi pirmsskolas pedagogi apguvuši pedagogu profesionālās pilnveides kursus: izglītojamo uzvedības traucējumu izpratne un korekcija; intelektuālās ,sociāli emocionālās un fiziskās attīstības veicināšana. Skolotājs logopēds- regulāri veic profesionālo pilnveidi. Viens pedagogs uzsācis profesionālo kvalifikāciju IT jomā. Pedagogi aktualizējuši IT prasmju pilnveidi ELIIS tiešsaistes sistēmas pielietošanai. | Regulāri pilnveidot profesionālo kompetenci atbilstoši izglītības iestādes attīstības plāna un pedagoģiskā plāna prioritātēm.  Atbalstīt pedagogu tālākizglītību, profesionālo meistarību kompetenču pieejas īstenošanā darbā ar izglītojamiem. |
| Pirmsskolas izglītības pedagogu noslodze atbilst vienai likmei. Profesionālās kvalitātes novērtēšana tiek organizēta atbilstoši normatīvajiem aktiem. | Izstrādāt profesionālās novērtēšanas kārtību skolotājam logopēdam, sporta skolotājam  un mūzikas skolotājam.  Izvērtēt iespēju bērnu grupas piepildījuma samazināšanai.  Nodrošināt jaunākā vecuma izglītojamiem skolotāja logopēda konsultācijas, nodarbības |
| Pedagogu profesionālās darbības pilnveide tiek ievadītā VIIS sistēmā. Profesionālā pilnveide tiek veikta regulāri visiem pedagoģiskajiem darbiniekiem atbilstoši normatīvajām prasībām. | Pilnveidot profesionālās darbības plānu pedagogiem un skolotāju palīgiem. |

4.Informācija par lielākajiem īstenotajiem projektiem par 2020./2021.māc.g.

4.1.Iestāde piedalījās pētījumā par fizisko aktivitāti, uztura paradumiem un ķermeņa masas indeksu 5- 6 gadīgiem pirmsskolas vecuma bērniem Latvijā, sadarbībā ar Veselības ministriju.

Iestāde veica antropometriskos mērījumus, anketēja izglītojamo ģimenes par fiziskajām aktivitātēm un uztura paradumiem ģimenē. Pēc datu apkopošanas ģimenēm sniedza atgriezenisko saiti par katra bērna ķermeņa masas un fizisko aktivitāšu atbilstību noteiktiem kritērijiem.

Iestādes 5-6 gadīgie izglītojamie iesaistījās projektā “Pasākumi vietējās sabiedrības veselības veicināšanai un slimību profilaksei Limbažu novadā “Kustībā visi”.” Limbažu sporta skolas pedagogi un treneri ar savu sporta inventāru iestādes pagalmā organizēja sporta stafetes, kustību rotaļas un fiziskas aktivitātes izglītojamo veselības veicināšanai.

5.Audzināšanas darba prioritātes trim gadiem un to ieviešana 2019.-2022.

1. Audzināt bērnos morālo spriest spēju, sekmējot atbildīgu rīcību, spēju brīvi un patstāvīgi domāt, pilnveidojot savu vērtību sistēmu, tikumus.

Plānotie rezultāti:

* Pozitīvas uzvedības un kārtības noteikumu aktualizēšana un atbalstīšana,
* Tikumu izkopšana, izmantojot literāros darbus.

Grupās kopā ar bērniem ir izstrādāti uzvedības noteikumi, izvietoti bērniem brīvi pieejamā vietā. Uzvedības noteikumi ir attēloti piktogrammās un rakstveidā. Izmatojot literāros darbus ar bērniem veic pārrunas par literārā darba varoņu rīcību un uzvedības sekām.

1. Veicināt izglītojamo izpratni par ģimeni, vecāku lomu un savstarpējām attiecībām ģimenē, nostiprināt izglītojamo izpratni par veselīgu dzīvesveidu.

Plānotie rezultāti:

* Piedalīties un organizēt veselīga dzīvesveida popularizēšanas pasākumus iesaistot tajos ģimenes locekļus.

Mācību gada laikā visās vecuma grupās organizētas rotaļnodarbības par veselīgu uzturu, zobu higiēnu. Iestādē notiek zobu higiēnas procedūras un nodarbības pareizai zobu veselības profilaksei. Pasākumi Tēvu dienā septembrī un Ģimenes dienā maijā.

3. Organizēt pasākumus, kas stiprina izglītojamā valstiskuma apziņu, veicina pilsonisko līdzdalību, lojalitāti, patriotismu, veicina lepnumu par Latvijas valsti un cilvēkiem.

Plānotie rezultāti:

* Piederības veicināšana pilsētai, pirmsskolas iestādei,
* Pilsoniskās līdzdalības prasmes un atbildība.

Pilsoniskās līdzdalības un piederības veicināšana pasākumos iesaistās visas ieinteresētās fokusgrupas – pedagogi, ģimenes locekļi, izglītojamie. Lāčplēša dienu atzīmējot katru gadu tiek veidota svecīšu instalācija pie iestādes, kurā piedalās izglītojamie ar ģimenes locekļiem. Valsts svētku norisē iesaistot ģimenes, izglītojamie veido savu nacionālo identitāti, klājot svētku galdu ar valsts simboliku, un, apģērbā nēsājot piespraustas karoga lentītes, prievītes un citus Latviešu tautas simbolus. Maija sākumā svinam Baltā galdauta svētkus un iestādes rotaļu laukuma labiekārtošanu, apzaļumošanu, puķu stādīšanas akcijas.

6. Citi sasniegumi

Pedagoģiskā darba plānošanā, izglītojamo vērtēšanā un sadarbībā ar vecākiem ieviesta ELIIS tiešsaistes sistēma.

Vadītāja Ināra Eņģele